Chan Chan

Chan Chan oli intiaanivaltio Chimorin pääkaupunki ja esikolumbiaanisen Amerikan suurin kaupunki. Se on nykyisin arkeologinen kohde Perussa 490 kilometriä Limasta luoteeseen. Muodoltaan kolmiomainen kaupunki on jaettu 12 metriä korkeilla laastilla silatuista savitiilistä tehdyillä muureilla yhdeksään linnoitukseen. Epätavallisen korkeiden muurien tarkoitukseksi on ehdotettu arkkitehtonista ratkaisua pölyn ja hiekan kulkeutumisen estämiseen sekä kovien tuulten vaikutusten vähentämiseen. Paikka lisättiin vuonna 1986 UNESCOn maailmanperintöluetteloon ja samana vuonna myös vaarantuneiden kohteiden listalle, koska se on herkkä tuulten ja sateiden aiheuttamalle luonnolliselle eroosiolle. Lähteet Aiheesta muualla Kuvia tai muita tiedostoja aiheesta Chan Chan Wikimedia Commonsissa Las 7 maravillas del Perú (Arkistoitu – Internet Archive) Chan Chan, Ciudad Chimú (flash) (Arkistoitu – Internet Archive) Imagen de satélite de las ruinas de Chan Chan Smithsonian: Endangered Site: Chan Chan, Peru (Arkistoitu – Internet Archive) (englanniksi)